Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin armeija kertoi aloittaneensa viime sunnuntaina -
uuden sotilasoperaation Gazan kaupungin Shifan sairaalassa, -
jonne oli piiloutunut useita Hamasin korkeita virkamiehiä -
ja josta käsin he johtivat koko Gazan alueella käytäviä taisteluja.
Noin 80 henkilöä joko pidätettiin tai surmattiin -
sunnuntain ja maanantain välisenä yönä -
osana mainittua operaatiota Shifan sairaalassa.
IDF:n tiedottaja Daniel Hagari sanoi, että operaatio kohdistui -
rajoitetuille alueille sairaalakompleksissa -
ja oli seurausta konkreettisista tiedustelutiedoista.
Alueelle saapuneet Israelin joukot olivat saaneet erityiskoulutusta ja -
heille kerrottiin etukäteen potilaiden, siviilien, lääkintähenkilöstön ja -
lääketieteellisten laitteiden vahingoit- tumisen välttämisen tärkeydestä.
Arabiaa puhuvat sotilaat ja tulkit seurasivat joukkoja -
helpottaakseen vuoropuhelua potilaiden kanssa.
Potilaita ja henkilökuntaa ei ole määrätty evakuoimaan.
IDF jatkoi myös humanitaarisia toimia tuomalla ruokaa, vettä ja -
lääkintätarvikkeita sairaalaan.
Israelin armeijan omat lääkärit olivat myös paikalla antamassa apua.
"Sotamme on Hamasia vastaan, ei Gazan kansaa vastaan." -
Armeijan tiedottaja amiraali Hagari painotti.
"Emme pyri vahingoittamaan siviilejä, joiden takana Hamas piileskelee.
Kehotamme siksi kaikkia sairaaloissa piileskeleviä Hamasin terroristeja -
antautumaan välittömästi.
Sairaala- ja muita lääketieteellisiä tiloja ei saa käyttää hyväksi terroriin.
Hamas on saatava tästä vastuuseen." Hagari totesi.
Eräänä tulitaukoneuvottelujen ehtona Hamas ilmoitti vaativansa -
50 tuomittua palestiinalaisvankia -
jokaista vankina ollutta naissotilasta vastaan.
Raportin mukaan Hamas haluaa panttivankikaupan ehtojen -
toteutuvan kolmessa vaiheessa, joista jokainen kestää 42 päivää.
Qatarin valtion omistaman uutislähde Al-Jazeeran mukaan -
Hamas haluaa myös, että Israelin joukot vetäytyvät määrätyiltä alueilta,
jotta kotiseudultaan siirtyneet siviilit voivat palata koteihinsa.
Toisessa vaiheessa on julistettava täydellinen ja pysyvä tulitauko,-
ja vasta sen jälkeen Hamas alkaa vapauttaa israelilaisia panttivankeja -
vastineeksi palestiinalaisvangeista.
Raportissa mainittiin myös, että 30 niistä vangeista, -
joiden vapauttamista Hamas vaatii, -
istuu elinkautista vankeutta Israelin vankilassa.
Lopuksi Hamasin vaatimusraportissa todettiin,
että kolmas vaihe sisältäisi Gazan kattavan jälleenrakennuksen,
mutta ei tarkentanut, mitä tämä tarkoittaa.
Israel ei ole vahvistanut Hamasin esittämiä vaatimuksia, -
mutta pitää näitä nyt esitettyjä täysin mahdottomina hyväksyä.
Tähän asti Yhdysvallat on itsepintaisesti vaatinut, -
että pöydällä oleva sopimus sisältäisi vain kuuden viikon tauon sodassa -
ja 40 panttivangin, pääasiassa nais- ja vanhusten, vapauttamisen.
Hamasin ehdotuksen toteutus kestäisi kolme kertaa kauemmin -
kuin minkä tahansa muun osapuolen keskustelema tulitaukosuunnitelma.
Koska Hamasin ehdotus on Israelille käytännössä mahdoton hyväksyä, -
pääministeri Netanjahu on hyväksynyt Rafahiin tehtävän sotilasoperaation.
Israelin viranomaiset matkustavat kuitenkin vielä -
Qatariin viime hetken neuvotteluihin.
Sopimukseen pääsemistä on hieman helpottanut se, -
että alkaneen Ramadan-paastokuukauden aikana -
Jerusalemin Temppelivuorella ei ole tapahtunut sellaisia väkivaltaisuuksia,
jotka olisivat voineet olla esteenä edes uusien neuvottelujen alkamiselle.
Pääministeri Benjamin Netanjahun mukaan Rafahin operaatio sisältää -
myös siviilien evakuoinnin ennen sotilaallisen toiminnan aloittamista.
Rafahin strateginen merkitys on kiistaton.
Se toimii Hamasin porttina ulkomaailmaan tarjoten ryhmälle -
tarvittavat resurssit jatkaakseen sekä toimintaansa että sodankäyntiä.
Israelin ainoa tie lopulliseen voittoon tässä taistelussa -
riippuu juuri Hamasin kukistamisesta tuossa kaupungissa, -
jossa piileksii vielä neljä Hamasin terroristipataljoonaa.
Rafah on Hamasin viimeinen tukikohta ja avainalue aseiden, rahan -
ja jopa ajoneuvojen salakuljetukselle -
sekä maanpäällisten teiden että maanalaisten terroritunneleiden kautta.
Vaikka mahdollisesta tulitaukosopimuksesta ja -
panttivankien vapauttamisesta keskustellaan, -
se ei estä Israelia toimimasta Rafahissa. Jos neuvottelut onnistuvat,
Rafahin operaation aloittaminen saattaa viivästyä.
Asetelma on kuitenkin voimassa, Hamasin linnoitukset Rafahissa on -
eliminoitava joko antautumalla tai sotilaallisen tappion kautta.
Yhdysvallat on vaatinut, että Israelin on esitettävä uskottava ja -
realistinen suunnitelma siviilien suojelemiseksi Rafahissa.
Näin totesi Yhdysvaltain kansallisen turvallisuuden viestintäneuvonantaja -
John Kirby. Hän sanoi myös, -
ettei Bidenin hallinto ole vielä nähnyt tällaista suunnitelmaa.
Jemenissä Iranin tuella valtaa pitävät huthi-kapinalliset -
ilmoittivat päivittävänsä ohjusarsenaaliaan -
hankkimalla käyttöönsä yliääniohjuksia.
Tällaisia ohjuksia kykenee valmistamaan vain muutama valtio.
Jemen ei lukeudu niihin.
Tällainen ilmoitus tuli julkisuuteen viime viikolla, -
kun kapinallisten huthien johtaja varoitti, että ryhmä alkaisi hyökätä -
näillä ohjuksilla myös niitä laivoja kohti, jotka ovat kiertämässä -
Afrikan eteläkärjen kautta Eurooppaan ja Amerikan mantereille.
Ilmoitus ohjusten hankkimisesta -
tuli uuden Venäjän valtionmedia RIA Novostin välityksellä.
Uutinen ei kertonut, mistä huthit voisivat saada käyttöönsä ohjuksia, -
jotka voivat saavuttaa jopa kahdeksankertaisen äänennopeuden.
Yhdysvaltalainen järjestö Missile Defense Advocacy Alliance -
luokittelee hypersonic-ohjuksen sellaiseksi, -
joka voi kulkea viisinkertaisella äänennopeudella -
ja jota kyetään ohjailemaan koko sen lennon aikana.
Tällaisia ohjuksia on kehitetty kaikkein pisimmälle Venäjällä.
Yhdysvallat on siitä vain kukonaskeleen jäljessä.
Asiantuntijoiden mukaan Venäjä on saattanut toimittaa -
tällaisia ohjuksia Iranille, joka puolestaan on -
Jemenin huthien merkittävin tukija ja aseistaja.
Jos huthit ovat saaneet käyttöönsä näitä ohjuksia -
ja uhkaavat niillä koko alueen laivaliikennettä, -
kyse on eräästä suurimmasta -
kansainväliseen kauppamerenkulkuun kohdistuvasta uhkatekijästä aikoihin.
Uutistoimisto AFP:n mukaan Hamasin ja Jemenin Houthi-kapinallisten -
korkea-arvoiset johtajat ovat pitäneet harvinaisen keskustelutilaisuuden, -
jossa mietittiin yhteistä Israelin vastaisten toimiensa koordinointia, -
näin olivat palestiinalaiset ryhmät kertoneet AFP:lle.
Hamas ja huthit kuuluvat yhteisen vastarinnan akselin ryhmään, -
jotka ovat Iranin tukemia ja Israelille ja Yhdysvalloille vihamielisiä liikkeitä
ja luokiteltu terroristeiksi.
Niihin kuuluvat myös Libanonin Hizbollah ja Irakin miliisit.
Näistä ryhmistä juuri huthit ovat hyökänneet jatkuvasti -
Punaisenmeren laivaliikennettä kohtaa vain viikkoja sen jälkeen, -
kun Hamasin hyökkäys laukaisi sodan Israelin ja Hamasin välille.
Hyökkäykset laivaliikennettä vastaan johtuvat huthien mukaan -
solidaarisuudesta Gazan palestiinalaisille.
Samalla he ilmoittivat tukevansa tällä tavoin Hamasin oikeutettua sotaa -
sanoen, että he kohdistavat iskunsa tavalla tai toisella -
vain Israeliin liittyviin aluksiin.
Hamasin ja Islamilaisen Jihadin lisäksi keskusteluissa oli mukana -
myös marxilaiseksi luonnehdittu PFLP, -
eli Palestiinan vapauttamisen kansanrintama.
AFP:n saaman ilmoituksen mukaan ryhmät keskustelivat -
mekanismeista koordinoidakseen vastarintatoimiaan -
Gazan sodan seuraavia vaiheita varten.
Lähteet eivät maininneet, missä kokous pidettiin.
Israelin poliisi valmistautuu jatkuvasti joukkoterrorismin soluttautumiseen -
Jeninistä Juudean ja Samarian puolelle, siis alueelle, -
joka Oslo 2 sopimuksen perusteella kuuluu Israelin hallintaan.
Poliisin mukaan kyse olisi mahdollisesta yhtäaikaisesta -
suurhyökkäyksestä Israelin alueella sijaitseviin siirtokuntiin, -
näin Länsirannalla tavallaan toistuisi Hamasin tekemä hyökkäys Negeviin, -
myös sen seuraukset saattaisivat olla tuhoisia kummallekin osapuolelle.
Sen jälkeen, kun Hamas-terroristit hyökkäsivät Israelin alueelle 7.9.2023
poliisiyksiköt ovat valmistautuneet kaikkiin mahdollisiin -
riskialttiisiin terrori-iskuihin. Tämä johtuu aiemmista raporteista, -
joiden mukaan Hamasin alkuperäisen suunnitelman mukaan -
lokakuisen hyökkäyksen oli määrä tapahtua myös Gazan ulkopuolella, -
ja koko Länsirannalla paikallisten terrorisolujen ja liittolaisten toimesta
Länsirannan luoteisosassa sijaitsevasta Jeninistä -
on tullut viime vuosina terroristitoiminnan pesäpaikka.
IDF ja ShinBet surmasivat palestiinalaisen islamilaisen jihadin -
terroristin Jeninissä tapahtuneessa lennokki-iskussa helmikuun lopulla.
Hän oli matkalla aseelliseen hyökkäykseen, -
todennäköisesti Israelin joukkoja vastaan.
Israelin työvoimasta vastaava ministeri Nir Barkat -
mainitsi noin kuukausi sitten: "Jotkut palestiinalaiset työntekijät -
aiheuttavat jatkuvasti turvallisuusuhkaa Israelille.
Siksi olemme valmiit ottamaa vastaan työntekijöitä muualta."
Asiasta keskusteltiin tuolloin alustavasti -
Intian näistä asioista vastaavan ministerin kanssa.
Hänen mukaansa heillä on maassa miljoonittain työttömiä, -
jotka hyvinkin mieluisasti olisivat tulossa töihin Israeliin.
Suuren määrän intialaisia työntekijöitä odotetaan saapuvan Israeliin -
tulevina viikkoina osana pyrkimyksiä korvata -
Israelin ja Hamasin välisen sodan aiheuttama työvoimapula.
Useat tuhannet heistä tulevat työskentelemään rakennusalalla, -
joka oli ennen sotaa lähes yksinomaan -
palestiinalaisten työntekijöiden varassa.
Viime viikolla Intian kansallisen turvallisuuden neuvonantaja -
Ajit Doval vieraili Israelissa ja tapasi Jerusalemissa -
useita korkeita virkamiehiä, mukaan lukien pääministeri Netanjahun.
Intian ja Israelin kehittyvä kumppanuus on tiivistynyt viime vuosina.
Lisääntyvät teknologia-, kauppa- ja turvallisuussiteet -
ovat saaneet maat lähemmäksi toisiaan.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7